رئيسنا نهار اليوم باش يكون طوييل على تونس الي حبيتها و فنيت حياتك في خدمتها و على التوانسة الي حبيت تعطيهم احسن ما عندك من افكار و إلتزام بيها و محبة و قدرة على الحلم الجماعي و خرجتنا بيه معاك من سنوات الاغتيالات و الخوف و الفوضى و الرعب بعد الثورة رئيسنا نتذكر مدة اشهر لتالي دخلت لمكتبك كيف العادة على خدمة و كيف ما تعودت نعمل مسح سريع لملامح وجهك قبل ما نعطي آش عندي خاصة كيف تكون الأمور ماهياش خاطر كنا انا و فراس و سليم نخافو عليك برشا اما زادا نقولولك الحقيقة وجهك ما عجبنيش قتلك شبيك سيد الرئيس فديت قتلي لكن الله غالب توا يجي نهار و يفهموا اما وقتها انا ما نكونش هوني في عالم الأحياء فهمو و فهمنا يا رئيسنا شعبك بكاك بعفوية و بمحبة كبيرة قد محبتك ليه و للبلاد شعبك اليوم باش يودعك و ينسيك الغصة الي مشيت و هي معاك و نعاهدوك اننا سنحب البلاد كما لا يحب البلاد احد و لو قتلونا و لو شردونا لعدنا غزاة لهذا البلد كيف ما قال شاعرنا الكبير أولاد أحمد
نشرت سعيدة قراش مستشارة الرئيس الراحل الباجي قائد السبسي تدوينة على صفحتها الرسمية على الفيسبوك وجهتها لروح الرئيس الراحل أكدت له فيها بأن اليوم سيكون طويلا على تونس بما أنه سيكون يوم توديعه مشيرة إلى أن شعب تونس سيودع جثمان رئيسه وباش ينسيه الغصة إلى مشى وهي معاه وفيما يلي نص التدوينة كاملا